作者：赵师侠
词牌/韵律：永遇乐

paragraphs: 秋满衡皋，淡云笼月，晚来风劲。
一抹残霞，数声过雁，远是黄昏近。
凭高临远，倚楼凝睇，多少断愁幽兴。
听渔村、鸣榔隐隐，别浦暮烟收暝。
湘妃起舞，芳栏纫佩，约略乱峰云鬓。
景物悲凉，楚天澄淡，过尽归帆影。
斜阳低处，远山重叠，萧树乱鸦成阵。
空无言，栏干凭暖，闷怀似困。